रतूड़ी ने बताया कि किसी भी प्रकार की अनहोनी से निपटने के लिये दो हेलीकाप्टरों को 24 घंटे तैयार रहने का निर्देश दिया गया है. उन्होंने कहा कि निर्वाचन आयोग राज्य में निष्पक्ष तथा शांतिपूर्ण चुनाव सम्पन्न कराने के लिये पूरी तरह कटिबद्ध है. राज्य में अब तक अवैध ढंग से ले जाये जा रहे एक करोड़ 66 लाख रुपये बरामद किये गये हैं. उन्होंने बताया कि इसके अतिरिक्त राज्य में 12777 लीटर अवैध शराब भी बरामद की गयी है.